

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD CRES**

**ODBOR ZA PROMET**

Klasa:340-01/17-1/2

Ur. broj:2213/02-02-01-19-

Cres, 30. travnja 2019.

GRADSKO VIJEĆE

-ovdje –

**PRIJEDLOG ZA DONOŠENJE**

**ODLUKE O IZMJENAMA I DOPUNAMA ODLUKE O ORGANIZACIJI, NAČINU NAPLATE I KONTROLI PARKIRANJA NA JAVNIM PARKIRALIŠTIMA NA KOJIMA SE VRŠI NAPLATA**

**NA PODRUČJU GRADA CRESA**

**Pravna osnova za donošenje Odluke o izmjenama i dopunama Odluke o uređenju prometa na području Grada Cresa:**

Odluka o izmjenama i dopunama Odluke o organizaciji, načinu naplate i kontroli parkiranja na javnim parkiralištima na kojima se vrši naplata na području Grada Cresa, donosi se na temelju članka 5. Zakona o sigurnosti prometa na cestama („Narodne novine“ 67/08, 48/10, 74/11, 80/13, 158/13, 92/14, 64/15, 108/17) – u daljnjem tekstu: Zakon.

**Obrazloženje:**

Sukladno odredbi članka 5. Zakona, jedinice lokalne i područne (regionalne) samouprave, uz prethodnu suglasnost ministarstva nadležnog za unutarnje poslove, uređuju promet na svom području tako da određuju:

* ceste s prednošću prolaska,
* dvosmjerni,odnosno jednosmjerni promet,
* sustav tehničkog uređenja prometa i upravljanje prometom putem elektroničkih sustava i video nadzora,
* ograničenja brzine kretanja vozila,
* promet pješaka, biciklista, vozača mopeda, turističkog vlaka i zaprežnih kola, gonjenje i vođenje stoke,
* parkirališne površine i način parkiranja, zabrane parkiranja i mjesta ograničenog parkiranja,  
  zone smirenog prometa,
* blokiranje autobusa, teretnih automobila, priključnih vozila i radnih strojeva na mjestima koja nisu namijenjena za parkiranje tih vrsta vozila i način deblokade tih vozila,
* postavljanje i održavanje zaštitnih ograda za pješake na opasnim mjestima,
* pješačke zone, sigurne pravce za kretanje školske djece, posebne tehničke mjere za sigurnost pješaka i biciklista u blizini obrazovnih, zdravstvenih i drugih ustanova, igrališta, kino dvorana i sl.,
* uklanjanje dotrajalih, oštećenih i napuštenih vozila,
* površinu na kojoj će se obavljati: test vožnja, terenska vožnja (cross), vožnja izvan kolnika (off road), sportske, enduro i promidžbene vožnje,
* uvjete prometovanja vozila opskrbe u zonama smirenog prometa i pješačkim zonama.

U Gradu Cresu na snazi je Odluka o organizaciji, načinu naplate i kontroli parkiranja na javnim parkiralištima na kojima se vrši naplata na području Grada Cresa („Službene novine Primorsko-goranske županije“, broj 11/17, 32/17, 19/18).

Ovim izmjenama i dopunama Odluke predlaže se da se javna parkirališta na kojima se vrši naplata prošire s parkiralištem u ulici Put Fortece za 16 parkirališnih mjesta i 1 parkirališnim mjestom za invalide. U članku 5. dodan je novi stavak kojim se predviđa da se za to parkiralište raspiše natječaj za godišnji najam a uvjete natječaja utvrditi će Gradonačelnik posebnom odlukom. Predlaže se isto tako da visinu naknade za parkiranje i ostale naknade posebnom odlukom određuje Gradonačelnik, te su u tom smislu izmijenjeni čl. 8. i 9.

Predlaže se Gradkom vijeću usvajanje predložene Odluke.

**TEKST ODLUKE:**

Na temelju članka 5. st. 1. i st. 11. Zakona o sigurnosti prometa na cestama („Narodne novine“ RH br. 67/08,74/11, 158/13, 48/10, 80/13, 92/14, 64/15, 108/17) i članka 29. Statuta Grada Cresa („Službene novine“ PGŽ br. 29/09, 14/13, 5/18, 25/18), Gradsko vijeće Grada Cresa na sjednici održanoj \_\_\_\_\_\_\_\_ 2019. donijelo je

**ODLUKU**

**o izmjenama i dopunama Odluke o organizaciji, načinu naplate i kontroli parkiranja na**

**javnim parkiralištima na kojima se vrši naplata na području Grada Cresa**

**Članak 1.**

U Odluci o organizaciji, načinu naplate i kontroli parkiranja na javnim parkiralištima na kojima se vrši naplata na području Grada Cresa („Službene novine Primorsko-goranske županije“ br. 11/17,32/17, 19/18), u daljnjem tekstu: Odluka, u članku 1., za riječi „naplata“ stavlja se točka, te se brišu riječi „te visina naknade za parkiranje na području Grada Cresa“.

**Članak 2.**

U Odluci se mijenja članak 4. i glasi:

„Javna parkirališta na kojima se vrši naplata naknade za prakiranje vozila u naselju Cres su:

|  |  |  |
| --- | --- | --- |
| r.b. | naziv parkirališta / ulice | broj parkirnih mjesta |
| 1. | parkiralište u ulici Jadranska obala | 80 PM |
| 2. | parkiralište unutar ograđenog prostora nogometnog igrališta Dari | 60 PM |
| 3. | parkiralište Melin I | 56 PM + 3 PM za invalide |
| 4. | parkiralište Turion ( servisno pretovarni plato) | 10 PM |
| 5. | Parkiralište Cons | 5 PM |
| 6. | Parkiralište Peškera nasuprot benzinske postaje | 8 PM + 1 PM za invalide |
| 7. | Parkiralište Peškera autobusni kolodvor | 5 PM + 1 PM za invalide |
| 8. | Parkiralište Put Fortece | 16 PM + 1PM za invalide |
|  | SVEUKUPNO POD NAPLATOM | 240PM + 6PM za invalide |

**Članak 3.**

U članku 5. Odluke, iza stavka 2. dodaje se novi stavak 3. koji glasi:

„Za parkiralište koje je u članku 4. označeno rednim brojem 8. raspisat će se natječaj za godišnji najam. Uvjete natječaja i visinu najma parkirnih mjesta definirati će Gradonačelnik posebnom odlukom.“

Stavci 3. do 5. postaju stavci 4. do 6.

**Članak 4.**

U članku 8. Odluke, brišu se stavci od 3. do 9.

Stavak 10. postaje stavak 3.

**Članak 5.**

Članak 9. Odluke, mijenja se i glasi:

„Naknadu za parkiranje vozila na javnim parkiralištima iz članka 4., kao i cijenu magnetnih, prepaid kartica, visinu mjesečne pretplate i dozvoljeno zadržanje vozila na servisno-pretovarnom platou u ulici Turion (članak 8.) odrediti će posebnom odlukom Gradonačelnik.

**Članak 6.**

Ova Odluka objaviti će se u „Službenim novinama“ Primorsko-goranske županije, a stupa na snagu dan nakon objave.

Klasa:

Ur. broj:

Cres,

GRAD CRES

GRADSKO VIJEĆE

Predsjednik

Marčelo Damijanjević